CELEX: 32020R0119
Language: hr
Date: 2020-01-28 00:00:00
Title: Provedbena Uredba Vijeća (EU) 2020/119 od 28. siječnja 2020. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine

28.1.2020   
               
               
                  HR
               
               
                  Službeni list Europske unije
               
               
                  LI 22/1
               
            
         PROVEDBENA UREDBA VIJEĆA (EU) 2020/119
         od 28. siječnja 2020.
         o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 269/2014 od 17. ožujka 2014. o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (1), a posebno njezin članak 14. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 17. ožujka 2014. donijelo Uredbu (EU) br. 269/2014.
                  
               
                     (2)
                  
                  
                     Nakon što je Ruska Federacija 8. rujna 2019. organizirala takozvane „lokalne izbore“ u nezakonito pripojenima Autonomnoj Republici Krimu i Sevastopolju u Ukrajini, Vijeće smatra da bi na popis fizičkih i pravnih osoba, subjekata i tijela koji podliježu mjerama ograničavanja, kako je naveden u Prilogu I. Uredbi (EU) br. 269/2014., trebalo dodati sedam osoba.
                  
               
                     (3)
                  
                  
                     Prilog I. Uredbi (EU) br. 269/2014 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            Osobe navedene u Prilogu ovoj Uredbi dodaju se na popis naveden u Prilogu I. Uredbi (EU) br. 269/2014.
         
         
            Članak 2.
            Ova Uredba stupa na snagu na dan objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. siječnja 2020.
            
               
                  Za Vijeće
               
               
                  Predsjednica
               
               A. METELKO-ZGOMBIĆ
            
         
         
            (1)  SL L 78, 17.3.2014., str. 6.
         
      
      
         
            PRILOG
            Sljedeće osobe dodaju se na popis osoba naveden u Prilogu I. Uredbi (EU) br. 269/2014:
            
                         
                     
                     
                        Ime
                     
                     
                        Identifikacijski podaci
                     
                     
                        Obrazloženje
                     
                     
                        Datum uvrštenja
                     
                  
                        „184.
                     
                     
                        Sergei Andreevich DANILENKO (Сергей Андреевич ДАНИЛЕНКО)
                     
                     
                        Spol: muški
                        Datum rođenja: 14.3.1960.
                        Mjesto rođenja: Krasnodar (bivši SSSR)
                     
                     
                        Predsjednik sevastopoljskog izbornog povjerenstva. U tom svojstvu sudjelovao je u organizaciji lokalnih izbora 8. rujna 2019. u nezakonito pripojenom Sevastopolju i time aktivno podupirao djelovanja i provodio politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine.
                     
                     
                        28.1.2020.
                     
                  
                        185.
                     
                     
                        Lidia Aleksandrovna BASOVA (Лидия Александровна БАСОВА) /
                        Lidiya Oleksandrivna BASOVA (Лiдiя Олександрiвна БАСОВА)
                     
                     
                        Spol: ženski
                        Datum rođenja: 1972.
                        Mjesto rođenja:nepoznato
                     
                     
                        Zamjenica predsjednika sevastopoljskog izbornog povjerenstva. U tom svojstvu sudjelovala je u organizaciji lokalnih izbora 8. rujna 2019. u nezakonito pripojenom Sevastopolju i time aktivno podupirala djelovanja i provodila politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine.
                     
                     
                        28.1.2020.
                     
                  
                        186.
                     
                     
                        Ekaterina Eduardovna PYRKOVA (Екатерина Эдуардовна ПЫРКОВА) /
                        Kateryna Eduardivna PYRKOVA (Катерина Едуардiвна ПИРКОВА)
                     
                     
                        Spol: ženski
                        Datum rođenja: 22.8.1967.
                        Mjesto rođenja: Sevastopolj (bivši SSSR)
                     
                     
                        Tajnica sevastopoljskog izbornog povjerenstva. U tom svojstvu sudjelovala je u organizaciji lokalnih izbora 8. rujna 2019. u nezakonito pripojenom Sevastopolju i time aktivno podupirala djelovanja i provodila politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine.
                     
                     
                        28.1.2020.
                     
                  
                        187.
                     
                     
                        Ekaterina Borisovna ALTABAEVA (Екатерина Борисовна АЛТАБАЕВА) /
                        Kateryna Borysivna ALTABAEVA (Катерина Борисiвна АЛТАБАЄВА)
                     
                     
                        Spol: ženski
                        Datum rođenja: 27.5.1956.
                        Mjesto rođenja: Uglič (bivši SSSR)
                     
                     
                        Članica Vijeća federacije Ruske Federacije za nezakonito pripojeni Sevastopolj. Preuzimanjem te funkcije i djelovanjem u tom svojstvu radila je na daljnjoj integraciji nezakonito pripojenog Sevastopolja u Rusku Federaciju i time aktivno podupirala djelovanja i provodila politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine.
                     
                     
                        28.1.2020.
                     
                  
                        188.
                     
                     
                        Yuriy Mikhailovich GOTSANYUK / Yuriy Mikhailovich GOTSANIUK (Юрий Михайлович ГОЦАНЮК) /
                        Iurii Mykhailovych HOTSANIUK (Юрiй Михайлович ГОЦАНЮК)
                     
                     
                        Spol: muški
                        Datum rođenja: 18.7.1966.
                        Mjesto rođenja:Novaya Derevnya / Nove Selo (bivši SSSR)
                     
                     
                        Premijer takozvane „Republike Krima”. Preuzimanjem te funkcije i djelovanjem u tom svojstvu radio je na daljnjoj integraciji takozvane „Republike Krima” u Rusku Federaciju i na taj način aktivno podupirao djelovanja i provodio politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine.
                     
                     
                        28.1.2020.
                     
                  
                        189.
                     
                     
                        Vladimir Vladimirovich NEMTSEV (Владимир Владимирович НЕМЦЕВ) /
                        Volodymyr Volodymyrovych NEMTSEV (Володимир Володимирович НЄМЦЕВ)
                     
                     
                        Spol: muški
                        Datum rođenja:15.11.1971.
                        Mjesto rođenja: Sevastopolj (bivši SSSR)
                     
                     
                        Predsjednik takozvane „Zakonodavne skupštine” nezakonito pripojenog Sevastopolja. Preuzimanjem te funkcije i djelovanjem u tom svojstvu radio je na daljnjoj integraciji nezakonito pripojenog Sevastopolja u Rusku Federaciju i time aktivno podupirao djelovanja i provodio politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine.
                     
                     
                        28.1.2020.
                     
                  
                        190.
                     
                     
                        Mikhail Vladimirovich RAZVOZHAEV (Михаил Владимирович РАЗВОЖАЕВ) /
                        Mykhailo Volodymyrovich RAZVOZHAEV (Михайло Володимирович РАЗВОЖАЄВ)
                     
                     
                        Spol: muški
                        Datum rođenja: 30.12.1980.
                        Mjesto rođenja: Krasnojarsk (bivši SSSR)
                     
                     
                        Takozvani „vršitelj dužnosti guvernera“ nezakonito pripojenog Sevastopolja. Preuzimanjem te funkcije i djelovanjem u tom svojstvu radio je na daljnjoj integraciji nezakonito pripojenog Sevastopolja u Rusku Federaciju i time aktivno podupirao djelovanja i provodio politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine.
                     
                     
                        28.1.2020.”